362 2 



dakle zaključeno, da pogje Maryita na jednomjesečno putovanje 

 po Jadranskom moru. Bude izabrano sedam profesora prirodnih 

 znanosti zagrebačkog sveučilišta i srednjih zavoda za to puto- 

 vanje, a meni je u dio pala čast, te budem imenovan vogjom 

 ekspedicije. Dne 18 srpnja otputovali smo iz Kraljevice, propu- 

 tovali smo svu Dalmaciju do Budve, odavle kroz dalmatinsko 

 otočje do Trsta, a vratili smo se u Kraljevicu 15. avgusta. 



Mi smo dakle, hvala budi kr. hrvatskoj zemaljskoj vladi, 

 kroz čitavi mjesec dana proveli mrnarski život, nekoji su od nas 

 prvi put vidjeli jedinu svoje vrste istočnu obalu Jadranskog 

 mora, a nekoji su ju ponovno vidjeli, nu uvijek joj se iznova 

 diveći, a i marljivo se uza to sabiralo gradivo. 



Nijesmo mogli ni misliti na istraživanje većih morskih 

 dubina, zato dao sam načiniti jednostavnu mrežu po mojem 

 prijašnjem uzoru'. U glavnom ovo je puiovanje bilo za većinu 

 kolega samo putovanje za orijentiranje. Stoga se nijesmo ni mogli 

 nigdje dulje zadržati. — Ako se uzme u obzir, da je samo pu- 

 tovanje trebalo mnogo vremena — mi smo prevalili preko hiljadu 

 morskih milja i zaustavili se u 33 luke — da se noću nije pu- 

 tovalo,' da smo poduzeU izlete i na kopno, to moramo veoma za- 

 dovoljni biti s rezultatom ove ekskurzije. 



Prije no što smo otputovali, uredili smo putni program i 

 odredili si neke zadaće. Megju ostalim zanimalo me pretraži- 

 vanje ležišta Peden maxhnus (L.), te istraživanje faune t. z. 

 Prokljanskog jezera. Najviše me mamila fauna glasovite, veličan- 

 stvene Boke Kotorske, jer akoprem je ovaj komadić raja blizu 100 

 godina pod Austrijom, i akoprem me drže za poznavaoca dalma- 

 tinske faune^ to je meni — upravo kao i za čitavi svijet — Boka 

 Kotorska faunistički sasma nepoznata, dok mi n. pr. poznajemo 

 toliko krasota sa sjevernog stožera i iz srednje Afrike, 



Ovdje ćemo govoriti o fauni Prokljanskog jezera i Kvar- 

 nera. To nijesu jedini postignuti rezultati ekskurzije. Mi će:ao se 

 ponovno na ovo svratiti; bit će sigurno i drugih prinosa od ko- 

 lega i suputnika. — Nu upravo fauna Boke Kotorske ostala je 

 i ovaj put neproučena. Samo toliko mogu kazati, te mi mislimo, 



^ Bulletin de la Sociétó Malacol()','i(|uo d Belgi({ue Tome IV. Bruxelles 

 1869. str. VII. 



^ Archiv für Naturgeschichte. 46 Jahrg. I. Bd. Berlin 1880. str. 253. 



